paragraph_text: Paul Tetsuhiko Kariya, skraćeno Paul Kariya (Vancouver, Britanska Kolumbija, 16. listopada 1974.) kanadski je profesionalni hokejaš na ledu. Lijevoruki je napadač i igra na poziciji lijevog krila. Danas je zamjenski kapetan National Hockey League (NHL) momčadi St. Louis Blues. U 914 odigranih utakmica postigao je 384 golova i ukupno 946 bodova, a sedam puta izabran je u All-Star momčad. Dva puta je išao iznad magične granice od 100 bodova u sezoni, i s pravom je smatran jednim od najboljih lijevih krila u ligi.